Kilian Mbappe

**Kilian Mbappe Lottin** () — İspaniya La Liqası təmsilçisi olan Real Madrid klubunda hücumçu kimi çıxış edən peşəkar Fransa futbolçusu.

## Klub karyerası

### Gənclik karyerası
Mbappe Parisin Bondi ətrafında futbol kökləri olan bir ailədə böyüyüb. Atası Vilfrid məşqçi, anası Faiza isə keçmiş hendbolçu idi. Kilian dörd yaşından etibarən atasının rəhbərliyi altında yerli AS Bondy komandasında oynamağa başladı. Onun istedadını "Monako"nun skautları fərq etdi və 15 yaşında o, klubun akademiyasına qoşuldu. Əsas komanda üçün debütü 2 dekabr 2015-ci ildə "Kan"a qarşı matçda baş tutdu: 16 yaş və 347 günlə o, Liqua 1-də "Monako"nun ən gənc oyunçusu kimi Tieri Anrinin rekordunu qırdı.

### Monako

#### 2015–16 mövsümü
Mbappe Liqa 1-də debütünü Monako klubu ilə 2 dekabr 2015-ci ildə etmişdir. O, 88-ci dəqiqədə Kann klubu ilə qarşılaşmada Fabio Koentraonu əvəz etmişdir. Həmin görüşdə Monako Liqa 1 görüşündə Kann ilə 1–1 hesabı ilə bərabərə qalmışdır. Oyuna 16 yaş 347 günlüyündə çıxan Mbappe Monako klubunda meydana daxil olan ən gənc futbolçu kimi tarixə düşdü. O, Tyerri Anriyə məxsus olan 21 illik rekordu yenilədi.

Mbappe peşəkar karyerasında ilk qolunu 20 fevral 2016-cı ildə *Troya* klubu ilə qarşılaşmada uzatma dəqiqələrdə vurmuşdur. Liqa 1 görüşündə Monako Troyaya 3–1 hesabı ilə qalib gəlmişdir. 17 yaş 62 günlüyündə qol vuran Mbappe Monako klubunda ən gənc qol vuran futbolçu kimi tarixə düşdü. O, yenə də Tyerri Anriyə məxsus olan rekordu yenilədi. 6 mart 2016-cı ildə Mbappe Monako klubu ilə 2019-cu ilin iyun ayına qədər üç illik müqavilə imzalamışdır. Bu müqavilə onun ilk peşəkar müqaviləsi idi.

#### 2016–17 mövsümü
Mbappe karyerasında ilk het-triki əsas komanda ilə 14 dekabr 2016-cı ildə etmişdir. Liqa Kubokunun 1/8 final mərhələsində II Lui stadionunda keçirilən görüşdə Monako Renn klubuna 7–0 hesabı ilə qalib gəlmişdir. Mbappe 1997-ci ildə Sonni Andersondan sonra turnirdə het-trik edən ilk Monakolu futbolçu olmuşdur.

Mbappe Liqa 1-də ilk het-trikini 11 fevral 2017-ci ildə etmişdir. Həmin görüşdə Monako *Metz* klubuna 5–0 hesabı ilə qalib gəlmişdir. 18 yaş və iki aylığında bunu reallaşdıran Mbappe Jeremi Menezdən sonra Liqa 1-də het-trik edən ən gənc futbolçu olmuşdur. Menez 2005-ci ildə 17 yaşı olarkən *Sojo* klubunda bu uğura nail olmuşdur.

## Milli karyerası

### Gənclər

### Peşəkar
Mbappe 2017-ci ilin mart ayında Lüksemburq və İspaniya komandası ilə oyunlar zamanı oynamaq üçün Fransa millisinə çağırılmışdır. Mbappe milli komanda ilə debütünü 25 mart 2017-ci ildə Lüksemburq millisinə qarşı oyunda etmişdir. O, 78-ci dəqiqədə Dimitri Payeni əvəz etmişdir. 2018 FİFA Dünya Kuboku təsnifat mərhələsi oyununda Fransa Lüksemburqa 3–1 hesabı ilə qalib gəlmişdir. Oyuna 18 yaş 3 ay 5 günlüyündə çıxan Mbappe Fransa millisində meydana daxil olan ən gənc ikinci futbolçu (*Maryan Visnieskidən* sonra) kimi tarixə düşdü.

## Oyun tərzi
Mbappe Arsen Venger tərəfindən "Tyerri Anriyə oxşayan", "böyük futbol istedadı" kimi təsvir edilmişdir. Bir sıra ekspertin fikrinə görə Mbappenin çıxışı yüksək qiymətləndirilir. Ekspertlər düşünürlər ki, Mbappe və Anri arasında olan oxşarlıqlar dünya futboluna ən maraqlı perspektivlərdən birini verəcək.

## Şəxsi həyatı
Mbappenin atası Vilfrid Kamerun vətəndaşıdır. O, həm Mbappenin agenti, həm də futbol məşqçisidir. Anası Fauzza isə Əlcəzair vətəndaşıdır və keçmiş həndbol oyunçusudur.

## Uğurları

### Klub
;Monako
* Liqa 1: 2016–17
**Paris Sen-Jermen**

* Liqa 1: 2017–18, 2018–19, 2019–20, 2021–22, 2022–23,2023–24
* Fransa Kuboku: 2017–18, 2019–20, 2020–21
* Liqa Kuboku: 2017–18, 2019–20
* Çempionlar Kuboku: 2019, 2020

### Milli komanda
;Fransa
* UEFA Avropa U-19 Çempionatı: 2016
* FİFA Dünya Kuboku: 2018
* UEFA Millətlər Liqası: 2020–21

### Fərdi
* UNFP Liqa 1 Fransa çempionatında ilin futbolçusu: 2018–19, 2020–21, 2021–22, 2022–23
* UNFP Liqa 1 İlin gənc futbolçusu: 2016–17, 2017–18, 2018–19
* UNFP Liqa 1 İlin Komandası: 2016–17, 2017–18, 2018–19, 2020–21, 2021–22, 2022–23
* UNFP Ayın Oyunçusu: aprel 2017, mart 2018, avqust 2018, fevral 2019, fevral 2021, avqust 2021, fevral 2023, Noyabr/Dekrabr 2022, fevral 2023, oktyabr 2023
* Liqa 1 Ən çox qol vuran oyunçu: 2018–19, 2019–20, 2020–21, 2021–22, 2022–23
* 2022-ci ildə Qətərdə keçirilən Futbol üzrə Dünya çempionatında ən yaxşı bombardiri oldu
* La Liqada debüt mövsümündə 30-dan çox qol vuran "Real Madrid"in ilk futbolçusu

## İstinadlar

## Xarici keçidlər
* France profile at FFF